tmilcjeSodba Splošnega sodišča (tretji senat) z dne 5. oktobra 2016 – European Children’s Fashion Association in Instituto de Economía Pública/EACEA

(Zadeva T‑724/14)

„Arbitražna klavzula — Sporazum o subvenciji, sklenjen v okviru akcijskega načrta ‚Lifelong Learning (2007-2013)‘ — Projekt ‚Brand & Merchandising manager for SMEs in the childrens’ product sector‘ — Ničnostna tožba — Akt, ki ga ni mogoče izpodbijati — Akt, ki spada v popolnoma pogodbeni okvir, od katerega je neločljiv — Nedopustnost — Neupravičeni stroški — Vračilo izplačanih zneskov — Revizijsko poročilo“

1. Sodni postopek — Pravna podlaga tožbe — Izbira, ki jo opravi tožeča stranka in ne sodišče Unije (Glej točko 30.)

2. Ničnostna tožba — Tožba, ki se dejansko nanaša na pogodbeni spor — Razglasitev ničnosti predhodnega informativnega obvestila in bremepisa, ki ju je izdala Izvajalska agencija za izobraževanje, avdiovizualno področje in kulturo (EACEA) — Nepristojnost sodišča Unije — Nedopustnost (členi 263, 272 in 288 PDEU) (Glej točke od 33 do 37.)

3. Pravo Evropske unije — Načela — Pravica do obrambe — Uporaba za upravne postopke, ki jih začnejo institucije ali organi Unije — Obseg — Uporaba v postopku izterjave pogodbenih terjatev za prejemnika evropskih skladov — Izključitev — Meje — Spoštovanje načela kontradiktornosti v okviru revizijskega postopka (člen 272 PDEU) (Glej točko 48.)

4. Sodni postopek — Vloga, s katero se postopek začne — Formalne zahteve — Kratek povzetek navajanih razlogov — Abstraktna navedba — Nedopustnost — Sklicevanje na vse priloge — Nedopustnost (Statut Sodišča, člena 21, prvi odstavek, in 53, prvi odstavek; Poslovnik Splošnega sodišča, člen 76(d)) (Glej točki 62 in 104.)

5. Sodni postopek — Vložitev tožbe pri Splošnem sodišču na podlagi arbitražne klavzule — Razlogi — Neobstoj ali nezadostnost obrazložitve — Brezpredmeten razlog — Zavrnitev (člena 272 in 296 PDEU) (Glej točko 69.)

6. Pravo Evropske unije — Načela — Sorazmernost — Obseg — Spoštovanje s strani institucij Unije v zvezi z akti, ki sodijo v pogodbeni okvir (člen 5(4) PEU) (Glej točko 73.)

7. Sodni postopek — Vložitev tožbe pri Splošnem sodišču na podlagi arbitražne klavzule — Razlogi — Kršitev načela varstva legitimnih pričakovanj — Brezpredmeten razlog — Zavrnitev (člen 272 PDEU) (Glej točke od 75 do 77.)

8. Sodni postopek — Vložitev tožbe pri Splošnem sodišču na podlagi arbitražne klavzule — Razlogi — Zloraba pooblastil — Brezpredmeten razlog — Zavrnitev (člena 263 in 272 PDEU) (Glej točki 78 in 79.)

9. Proračun Evropske unije — Finančna pomoč Unije — Obveznost upravičenca, da upošteva pogoje za dodelitev pomoči — Financiranje, ki se nanaša zgolj na dejansko nastale stroške — Dokaz resničnosti prijavljenih stroškov — Neobstoj — Neupravičeni stroški — Dobra tehnična izvršitev projektov, ki so deležni finančne pomoči Unije — Nevplivanje (člen 317 PDEU) (Glej točki 94 in 95.)

10. Sodni postopek — Navajanje novih razlogov med postopkom — Razlog, ki je bil prvič naveden v repliki in pri katerem ne gre za razširitev tožbenega razloga, ki je bil naveden že prej — Nedopustnost (Poslovnik Splošnega sodišča, člena 76(d) in 84(1)) (Glej točki 110 in 112.)

11. Sodni postopek — Vložitev tožbe pri Splošnem sodišču na podlagi arbitražne klavzule — Pogodba, ki dodeljuje finančno pomoč Unije za izvedbo projekta s področja izobraževanja in usposabljanja — Predlog za imenovanje izvedenca z namenom upravičitve priglašenih stroškov — Zavrnitev — Dokazno breme, ki je v skladu s pogodbo o financiranju na strani tožeče stranke (člen 272 PDEU; Poslovnik Splošnega sodišča, členi od 68 do 70) (Glej točko 137.)

Predmet

Predlog, ki temelji na členu 272 PDEU in se želi z njim ugotoviti, da prva tožeča stranka ni dolžna vrniti zneska, ki ji ga je izplačala EACEA iz naslova sporazuma, sklenjenega za izvedbo projekta „Brand & Merchandising manager for SMEs in the childrens’ product sector“ in podredno, predlog, ki temelji na členu 263 PDEU in se predlaga razglasitev ničnosti bremepisa EACEA z dne 1. avgusta 2014, s katerim je bila prva tožeča stranka obveščena, da mora vrniti znesek 82378,81 EUR, kar je posledica revizije projekta in bremepisa št. 3241401420, ki ga je EACEA izdala 5. avgusta 2014 za povračilo navedenega zneska.

Izrek

1) Tožba se zavrne.